CELEX: 62012TN0059
Language: fi
Date: 2012-02-10 00:00:00
Title: Asia T-59/12: Kanne 10.2.2012 — Planet v. komissio

21.4.2012   
            
            
               FI
            
            
               Euroopan unionin virallinen lehti
            
            
               C 118/26
            
         Kanne 10.2.2012 — Planet v. komissio
   (Asia T-59/12)
   2012/C 118/45
   Oikeudenkäyntikieli: kreikka
   
      Asianosaiset
   
   
      Kantaja: PLANET A.E. Anonimi Etairia parochis symvouleftikon ypiresion (konsulttipalveluja tarjoava yhtiö) (Ateena, Kreikka) (edustaja: asianajaja B. Christianos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta:
   
               —
            
            
               toteamaan, että koska komission kantajalle suorittaman, ”Collaboration Environment for Strategic Innovation (Laboranova)” -nimistä hanketta koskevalle sopimukselle myönnetyn rahoituksen viimeisen, 20 665,17 euron suuruisen erän maksu on viivästynyt, se on rikkonut sopimusvelvoitteitaan, ja komissio on velvoitettava maksamaan kantajalle 20 665,17 euroa korvauksena tälle Laboranova-hankkeen neljäntenä viitekautena aiheutuneista kustannuksista viivästyskorkoineen, jotka alkavat kulua 12.10.2011 lukien;
            
         
               —
            
            
               toteamaan, että kantajan ei tarvitse palauttaa komissiolle Laboranova-hankkeen ajanjaksolle P4 suoritettua 39 657,30 euron suuruista ennakkomaksua;
            
         
               —
            
            
               velvoittamaan komission maksamaan kantajalle 30 000 euroa korvauksena vahingosta, jota on aiheutunut tämän ammatilliselle maineelle, koska komissio on rikkonut ammatillista salassapitovelvollisuutta, korkoineen 6.10.2011 lukien asiassa annettavan tuomion julistamiseen saakka sekä viivästyskorkoa asiassa annettavan tuomion julistamisesta lukien siihen asti kunnes kaikki määrät on maksettu, ja
            
         
               —
            
            
               velvoittamaan komission korvaamaan kantajan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteessa on yhdistetty kaksi kannetta.
   Ensinnäkin on kyseessä SEUT 272 artiklassa tarkoitettu komission vastuuta koskeva kanne ”Collaboration Environment for Strategic Innovation (Laboranova)” -hankkeen toteuttamista koskevan sopimuksen nro 035262 perusteella. Kantaja väittää erityisesti, että vaikka se on täyttänyt asianmukaisesti kaikki sopimusvelvoitteensa, komissio on oikeudettomasti ja kyseisen sopimuksen sekä vilpittömän mielen periaatteen vastaisesti kieltäytynyt hyväksymästä kantajan kuluja ajanjaksolla P4 ja on keskeyttänyt tälle tulevat maksut. Tästä syystä kantaja vaatii, että komission on suoritettava sille 20.665.17 euroa korotettuna sopimuksen liitteessä II olevassa lausekkeessa II 28 olevassa 7 kohdassa määrätyillä koroilla 12.10.2011 lukien, ja väittää, että komissiolla ei ole oikeutta vaatia Planetia palauttamaan ajanjaksolle P4 suoritettua 39.657,30 euron suuruista ennakkomaksua.
   
               —
            
            
               Toiseksi on kyseessä SEUT 340 artiklan toisessa kohdassa tarkoitettu sopimussuhteen ulkopuoliseen vastuuseen perustuva kanne. Kantaja väittää erityisesti, että komissio on selvästi rikkonut ammatillisen salassapitovelvollisuuden suojaa koskevia sääntöjä ilmoittaessaan hankkeen koordinaattorille kantajaa koskevasta rahoitustarkastuksesta ja on näin ollen vahingoittanut kantajan ammatillista mainetta. Tästä syystä kantaja vaatii korvausta aineettomasta vahingosta korkoineen (lainvastaisesta ilmoituksesta lukien asiassa annettavan tuomion julistamiseen saakka siihen asti kunnes kaikki määrät on maksettu) ja varaa nimenomaisesti oikeuden vaatia korvausta tästä komission lainvastaisesta toiminnasta aiheutuvista mahdollisista omaisuusvahingoista.